เซนต์จอนส์ (รัฐนิวฟันด์แลนด์และแลบราดอร์)

เซนต์จอนส์ () เป็นเมืองหลวงและนครใหญ่สุดในรัฐนิวฟันด์แลนด์และแลบราดอร์ เป็นเมืองทางปลายทิศตะวันออกของคาบสมุทรแอวาลอน บนเกาะขนาดใหญ่ของแคนาดาที่ชื่อ เกาะนิวฟันด์แลนด์ เมืองมีพื้นที่  และถือเป็นนครทางทิศตะวันออกสุดของทวีปอเมริกาเหนือPaul O'Neill, The Oldest City: The Story of St. John's, Newfoundland, 2003, .

ชื่อของเมืองตั้งตามการกำเนิดของยอห์นผู้ให้บัพติศมา เมื่อจอห์น แคบอตเชื่อว่าได้ล่องเรือมายังท่าเรือที่นี่ในปี ค.ศ. 1497 และเป็นเมืองตกปลาของชาวบาสก์ในชื่อเดียวกัน เมืองมีปรากฏอยู่ในแผนที่ตั้งแต่ต้น ราวปี ค.ศ. 1519 ถือเป็นหนึ่งในเมืองการตั้งถิ่นฐานของชาวยุโรปที่เก่าแก่ที่สุดในอเมริกาเหนือ ตั้งเป็นนครอย่างเป็นทางการในปี ค.ศ. 1888 โดยมหานครมีประชากร 219,207 คน (ข้อมูล 1 กรกฎาคม ค.ศ. 2017) เป็นเขตมหานครเซนต์จอนส์ที่ใหญ่เป็นอันดับ 20 ของแคนดา และเป็นอันดับ 2 ของแอตแลนติกแคนาดา เป็นรองเมืองแฮลิแฟกซ์

 ภูมิอากาศ 
เซนต์จอนส์มีลักษณะภูมิอากาศแบบภูมิอากาศแบบชื้นภาคพื้นทวีป โดยได้รับอิทธิพลจากกระแสน้ำอุ่นกัลฟ์สตรีมและกระแสน้ำเย็นแลบราดอร์ที่ไหลผ่านมหาสมุทรแอตแลนติก ทำให้อุณหภูมิระหว่างฤดูร้อนและฤดูหนาวแตกต่างกันไม่มากนัก

ฤดูร้อนอากาศอบอุ่น โดยเดือนสิงหาคมเป็นเดือนที่ร้อนที่สุด ซึ่งมีอุณหภูมิเฉลี่ยระหว่าง 12 ถึง 21 องศาเซลเซียส สำหรับอุณหภูมิที่สูงกว่า 30 องศาเซลเซียสเกิดขึ้นได้น้อยครั้งมาก ขณะที่ฤดูหนาวอากาศหนาวเย็นและมีหิมะตกชุก โดยเดือนกุมภาพันธ์เป็นเดือนที่หนาวที่สุด ซึ่งมีอุณหภูมิเฉลี่ยระหว่าง -8 ถึง -1 องศาเซลเซียส

หิมะในเซนต์จอนส์ส่วนใหญ่เริ่มตกในเดือนพฤศจิกายน (บางปีก็เริ่มตั้งแต่เดือนตุลาคม) ไปจนถึงเดือนพฤษภาคม มีหิมะตกเฉลี่ย 78 วันต่อปี ปริมาณหิมะรวมทั้งปีมากถึง 360 เซนติเมตร โดยเดือนมกราคมเป็นเดือนที่มีหิมะตกหนักที่สุด ปริมาณมากถึงเกือบ 100 เซนติเมตรในเดือนเดียว

เซนต์จอนส์มีหมอกมากที่สุดในบรรดาเมืองใหญ่ของแคนาดา โดยเฉลี่ยแล้วมีหมอกมากถึง 114 วันต่อปี ซึ่งหมอกมักเกิดขึ้นบ่อยในช่วงฤดูใบไม้ผลิถึงฤดูร้อน นอกจากนี้ เซนต์จอนส์ก็มีลมแรงมากที่สุดในบรรดาเมืองใหญ่ของแคนาดาเช่นกัน โดยมีความเร็วลมเฉลี่ยตลอดทั้งปีอยู่ที่ 22 กิโลเมตรต่อชั่วโมง

เซนต์จอนส์มีปริมาณหยาดน้ำฟ้ารวมทั้งปีมากกว่า 1,500 มิลลิเมตร โดยเฉลี่ยแล้วมีหยาดน้ำฟ้าเกิดขึ้นมากกว่า 200 วันต่อปี ในหลาย ๆ เดือนพบว่ามีปริมาณหยาดน้ำฟ้าสูงกว่า 100 มิลลิเมตรต่อเดือน และมีแสงแดดรวมทั้งปีเพียง 1,600 ชั่วโมง

นับตั้งแต่ปี ค.ศ. 1942 เซนต์จอนส์มีสถิติอุณหภูมิต่ำสุดเป็นประวัติการณ์อยู่ที่ -23.8 องศาเซลเซียส เมื่อวันที่ 10 มีนาคม ค.ศ. 1986 และ 18 กุมภาพันธ์ ค.ศ. 1990 ส่วนสถิติอุณหภูมิสูงสุดเป็นประวัติการณ์อยู่ที่ 31.5 องศาเซลเซียส เมื่อวันที่ 6 กรกฎาคม ค.ศ. 1983

อ้างอิง

หมวดหมู่:เมืองในประเทศแคนาดา
หมวดหมู่:รัฐนิวฟันด์แลนด์และแลบราดอร์